สวัสดีค่ะคือหนูเวลาได้ยินเสียงดังๆ แล้วมักจะมีเสียงดังตุบๆ ในหูอ่ะค่ะ เหมือนเสียงหัวใจเต้น แต่ว่าพอเอามือมาทาบอกดูเสียงในหูไม่ได้ดังพร้อมเสียงหัวใจค่ะ หนูจะเป็นอะไรร้ายแรงไหมคะ กลัวมากๆ แล้วมีวิธีรักษามั้ยคะ ㅠㅠ
สวัสดีค่ะ อาการได้ยินเสียงตุ๊บๆในหูดังกล่าวมา อาจเกิดจาก การอยู่ในที่ที่เสียงดังเกินไปติดต่อกันนานๆ เป็นภาวะหูอื้อหลังการเป็นหวัด คือมีการอักเสบในช่องจมูกลามมาที่หู มักจะหายไปได้เอง เมื่อหวัดหายแล้ว การมีน้ำอุดตันในรูหู จากการว่ายน้ำ อาบน้ำ หรือมีสิ่งแปลกปลอมอื่นๆในหู ขี้หูอุดตัน การอยู่ในที่ที่ความกดอากาศสูงเช่นขึ้นเครื่องบิน ดำน้ำ หรือการมีเนื้องอกในประสาทหูในเบื้องต้นไม่ควรแคะหูเอง ไม่ควรใช้น้ำฉีดเข้าหูโดยตรง หลีกเลี่ยงสถานที่ที่เสียงดังมากๆไปก่อน ควรจะไปพบแพทย์ถ้ามีหูอื้อเรื้อรัง ปวดหูตลอดเวลา มีน้ำหรือหนองไหลจากหู ได้ยินไม่ชัดเจน หรือมีความรู้สึกว่ามีสิ่งแปลกปลอมอยู่ในหูอยู่ตลอดเวลา